Linda Raus

Linda Raus (17. oktoober 1909 Purku, Järvakandi vald, Rapla kihelkond, Harjumaa – 13. detsember 2003) oli eesti rahvatantsuõpetaja ja lavastaja.

1929. aastal lõpetas ta Tallinna Pedagoogiumi. Hiljem täiendas ta end mitmetel rahvatantsujuhtide kursustel.

1970., 1973., 1975. ja 1994. aastal oli ta Eesti üldtantsupeo ja 1982. aastal noorte tantsupeo üks üldjuhte. Ta oli ka kodukandis Sakus kauaaegne rahvatantsujuht ja laulupäevade korraldaja.

Tunnustus
pisi|Linda Rausi mälestustahvel endise Purku koolimaja seinal
1964 Eesti NSV teeneline kultuuritegelane
1996 Anna Raudkatsi rahvatantsustipendium
2000 Valgetähe V klassi teenetemärk

Mälestuse jäädvustamine
Purku koolimaja seinale on paigaldatud Linda Rausi mälestustahvel.

17. oktoobril 2014 avati Linda Rausi 105. sünniaastapäeva puhul Saku mõisapargis tema mälestuspink. Pingi valmimist toetasid rahaliselt Saku vald ja kohalikud rahvatantsijad, mälestusplaadi pingile valmistas tema lapselaps Indrek Raus. Asukohaks valiti just Saku mõisapark, kuna seal oli Raus korraldanud aastaid Saku laulupäevi koos koorijuhtide Ottniell Jürissaare ja Rein Taliga.Ülle Loik, "Kuidas sündis Linda pink", Saku Sõnumid, 24. oktoober 2014, lk 13 (vaadatud 29.08.2025)"Rahvatantsijate juubeliõhtul avati Sakus mõisapargis Linda Rausi nimeline pink", Saku Sõnumid, 24. oktoober 2014, lk 12-13 (vaadatud 29.08.2025)

Isiklikku
Tema pojad olid näitlejad Sander Raus ja Mauri Raus.

Viited

Välislingid
Haud Rapla kalmistul

Kategooria:Eesti rahvatantsupedagoogid
Kategooria:Eesti lavastajad
Kategooria:Valgetähe V klassi teenetemärgi kavalerid
Kategooria:Eesti NSV teenelised kultuuritegelased
Kategooria:Rapla kalmistule maetud
Kategooria:Sündinud 1909
Kategooria:Surnud 2003